**ДО**

**ОБЩИНСКИ СЪВЕТ**

**ГРАД ЕЛХОВО**

**ДОКЛАДНА ЗАПИСКА**

**От ПЕТЪР АНДРЕЕВ КИРОВ – кмет на община Елхово**

**ОТНОСНО: Повишаване възрастта на ползвателите на Център за социална рехабилитация и интеграция „Света Марина“ – гр. Елхово**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

От 01.07.2008 г. с решение № 104/9/12 по Протокол № 9 от 18.04.2008г. на Общински съвет – Елхово е разкрита държавно делегирана социална услуга в общността «Център за социална рехабилитация и интеграция». Доставчик на услугата е община Елхово. Финансирането и като такава се извършва съгласно единните разходни стандарти за издръжка на едно лице през съответната година.

Капацитетът на Центърът за социална рехабилитация и интеграция ”Света Марина” – гр. Елхово е 35 потребители съгласно заповед № РД01-728/22.06.2010г, издадена от Изпълнителния директор на Агенция за социално подпомагане. Към момента услугата има 42 потребители, от които 20 потребители момчета и 22 момичета, деца с увреждания и деца в риск.

Съгласно Методическо указание за уеднаквяване на практиката при прилагане на Закона за социално подпомагане и правилника за прилагането му, социалната услуга има консултативен характер и дейностите се предоставят почасово, в зависимост от индивидуалните нужди на потребности на нуждаещите се лица.

Центърът за социална рехабилитация и интеграция ”Света Марина” - гр. Елхово предоставя комплекс от социални услуги, свързани с извършване на рехабилитация, социално-правни консултации, образователно обучение, изготвяне и осъществяване на индивидуални програми за социално включване. Осигурява включваща, приемаща и стимулираща развитието среда, при отчитане на рисковите за развитието на човека фактори. Предлага специализирано оборудване и обзавеждане, в зависимост от конкретните потребности на децата. В ЦСРИ ”Света Марина” са създадени оптимални условия за корекционно-компесаторна и интеграционна работа с потребителите на услугите и се оказвава подкрепа на деца с увреждания и деца в риск и техните семейства.

Увеличаването на възрастта на ползвателите на Център за социална рехабилитация и интеграция „Света Марина” е във връзка със Закона за социални услуги и правото на социални услуги за всяко лице, което се нуждае от подкрепа за подобряване на качеството му на живот, независимо от неговата възраст, здравно състояние, образование, доходи, социално и имуществено състояние.

В град Елхово има изградени социални услуги от резидентен тип – Защитено жилище за лица с умствена изостаналост, Център за настаняване от семеен тип за деца без увреждания и Център за настаняване от семеен тип за деца и младежи с увреждания. При повишаване на възрастта на ползвателите ще бъде оказвана социална подкрепа в зависимост от възрастта и нуждите, както на потребителите на социалните услуги, които са навършили 18 години, така и на граждани от общината.

Във връзка с гореизложеното предлагам на Общински съвет – Елхово да вземе следното

**РЕШЕНИЕ:**

На основание чл.21, ал.1, т.2 и т.23 от Закона за местното самоуправление и местната администрация, във връзка с чл.36 в, ал.3 т.1 от Правилника за прилагане на Закона за социалното подпомагане, Общински съвет – Елхово:

1. Променя възрастта на ползвателите от „Център за социална рехабилитация и интеграция за деца” да бъде „Център за социална рехабилитация и интеграция за деца и лица”, считано от 01.01.2020г.
2. Упълномощава кмета на община Елхово да извърши всички последващи действия.

**ПЕТЪР КИРОВ**

*Кмет на община Елхово*

Съгласувал:

Иван Чиликов: .......................

Адвокат